สวัสดีค่ะ ก่อนหน้านี้หนูได้ช่วยตัวเองโดยการเอานิ้วแหย่ตรงน้อง กับเอานิ้วจิ้มตรงรูช่องคลอด ไม่ได้มีการสอดนิ้วหรืออะไรใดๆเข้าไปค่ะ แค่จิ้มๆแหย่ๆค่ะ เคยทำอยู่มาก่อนแล้ว แต่รอบนี้คือ ทำไปทำมาพึ่งมาสังเกตตรงรูมีเลือดซึมออกมาค่ะ ตอนเห็นก็ตกใจมาก กลัวว่าจะเสียซิงหรือเปล่า? (คำถามแรกที่คิดในหัว)ไม่เคยมีเพศสัมพันธ์กับเพศตรงข้ามมาก่อนเลยค่ะ เลือดออกเล็กน้อยค่ะ แล้วไปล้างสักพักเลือดมันก็ซึมออกอีกครั้ง เหมือนเลือดประจำเดือนเลยค่ะ ในใจก็กลัวว่าจะไม่ใช่เลือดประจำเดือนเพราะรู้สึกว่าประจำเดือนพึ่งจะหมดไปประมาณ2อาทิตย์กว่าๆ ได้แล้วค่ะ แต่ใจนี้คือกลัวมากค่ะ ถ้าเกิดว่ามันไม่ใช่เลือดประจำเดือน ตอนนี้ใส่ผ้าอนามัยป้องกันไว้ก่อนแล้วค่ะ ปล. เล็บหนูค่อนข้างยาวด้วยค่ะ ไม่รู้ว่ามันจะเกี่ยวกันไหม แต่หนูว่าก็มีส่วนเกี่ยว แต่ก็ยังสรุปไม่ได้ว่ามันเป็นเลือดอะไรกันแน่ค่ะ
สวัสดีค่ะ อาการมีเลือดออกตรงบริเวณอวัยวะเพศหญิงซึมๆออกมา ไม่ใช่เลือดประจำเดือนนั้น อาจจะเกิดได้จาก การเกิดแผลถลอกตื้นๆที่บริเวณช่องคลอดหรืออวัยวะเพศ อาจสัมพันธ์กับการช่วยตัวเอง การเอามือหรือนิ้วไปแหย่บริเวณนั้นได้ สาเหตุอื่นๆเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ และถ้าไม่เคยมีเพศสัมพันธ์นึกถึงภาวะแทรกซ้อนจากการตั้งครรภ์ได้น้อยเบื้องต้น แนะนำการไม่เอานิ้วไปแหย่เพิ่มเติม งดการทำกิจกรรมทางเพศ ล้างอวัยวะเพศด้วยน้ำเปล่าสะอาดภายนอก ไม่สวนล้างช่องคลอด และสังเกตอาการ ถ้าเลือดยังออกมาต่อเนื่อง ถึงแม้จะไม่มาก แต่ออกติดต่อกันเกิน 7 วันมีอาการเจ็บ ปวดแสบที่อวัยวะเพศหรือปวดท้องน้อยมาก ควรไปพบแพทย์